
                                                       Proiect de hotărâre
privind aprobarea scoaterii din funcţiune şi trecerea din domeniul public în domeniul privat al municipiului Marghita a bunului –mijloc fix , hală deschisă din Piața  agroalimentară 
Având în vedere temeiurile juridice:
- art.1 şi 2 din Ordonanţa  Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale, aprobată prin   Legea nr.  246/2001
- art. 108 lit.e, art. 129 alin.(2) , lit. c) art. 139 lit. g) din OUG 57/2019 privind Codul administrativ, cu modificările şi completările ulterioare 
Ţinând cont de : 
- referatul de aprobare al primarului, în calitate de iniţiator al proiectului de hotărâre înregistrat sub nr. 8561/ 26.07.2023;
- raportul de specialitate  înregistrat cu nr. 8562 din 26.07.2023 întocmit de întocmit de arhitectul șef;
- procesul vrerbal de constatare înregistrat cu nr. 199/04.07.2023 prin care s-a constatat că hala deschisă din Piața Agroalimentară, în suprafață de 340 mp,  s-a autodemolat parțial; 
- fișa mijlocului fix; 
	În temeiul art. 196 alin.(1) lit. a) din OUG nr. 57/2019 privind Codul administrativ, actualizat, cu modificările şi completările ulterioare;
Primarul Municipiului Marghita, propune următorul, 

                                                   Proiect de hotărâre

Art.1   Se aprobă trecerea din domeniul public   în domeniul privat al Municipiului Marghita a  bunului –mijloc fix, hală deschisă din Piața  agroalimentară, cu nr. de inventar 00004, cod de clasificare 1.5.12., data dării în folosință anul  2013, valoarea de inventar 275.079,66 lei.
Art. 2 Trecerea  din domeniul public în domeniul privat al Municipiului Marghita a bunului prevăzut la art. 1  se face în vederea scoaterii din funcţiune, datorită    autodemolării parțiale a bunului. 
Art. 3 Cu ducerea la îndeplinire se încredinţează Serviciul de buget contabilitate, salarizare şi resurse umane precum si Compartimentul de urbanism din cadrul Direcţiei tehnice. 
Art. 4 Prezenta hotărâre se comunică cu : Instituţia Prefectului Judeţul Bihor, Primarul Municipiului Marghita, Compartimentul urbanism din cadrul Direcției tehnice, Serviciul de buget contabilitate,  salarizare şi   resurse umane

